Source Music

**Source Music** (; diromanisasi: *ssoseumyujig*) ialah sebuah syarikat hiburan Korea Selatan diasaskan pada tahun  2009 oleh So Sung-jin. Pada Julai 2019, agensi ini diambil oleh Hybe Corporation (sebelum ini dikenali *Big Hit Entertainment*), menjadikan syarikat sebagai  sebahagian daripada istilah kolektif *"Hybe Labels"*.  Pada masa ini, syarikat ini menguruskan kumpulan wanita Le Sserafim dan pernah menguruskan penyanyi solo Kan Mi-youn dan kumpulan wanita Glam dan GFriend.

## Sejarah
### 2009–2014: Diasakan dan artis generasi pertama

Source Music diasaskan pada 17 November 2009 oleh So Sung-jin, yang bekerja di SM Entertainment sebagai pengurus bakat untuk pelbagai artis antara tahun 2000 dan 2002. Dia kemudiannya berpindah ke JYP Entertainment.

Pada tahun 2010, artis pertama label ini, penyanyi solo wanita Kan Mi-youn (dahulunya Baby Vox) mengeluarkan single digital pertamanya bertajuk "Going Crazy". Video muziknya menampilkan Lee Joon dan Mir dari MBLAQ. Lagu itu memuncak pada #11 pada carta kebangsaan Korea Selatan Gaon.

Pada tahun 2012, Glam telah ditubuhkan sebagai kerjasama bersama antara Source Music dan Big Hit Entertainment dan dianggotai oleh Dahee, Trinity, Zinni, Miso dan Jiyeon. Selepas Trinity meninggalkan kumpulan, mereka meneruskan sebagai kumpulan empat orang ahli. Kumpulan itu aktif sehingga tahun 2014 dan secara rasmi dibubarkan pada Januari 2015, selepas Dahee dijatuhi hukuman penjara setahun atas kes peras ugut terhadap pelakon Lee Byung-hun.

### 2015–2019

Pada tahun 2015, GFriend ditubuhkan. Kumpulan ini terdiri daripada enam orang ahli iaitu Sowon, Yerin, Eunha, Yuju, SinB, dan Umji. Mereka membuat debut pada 15 Januari 2015 dengan album mini pertama mereka *Season of Glass*.

### 2019–kini: Pemerolehan oleh Hybe Corporation
Pada bulan Julai 2019, Hybe Corporation (sebelum ini dikenali *Big Hit Entertainment*)  memperoleh Source Music, menjadikan syarikat itu sebagai anak syarikat di bawah Hybe Labels, Hybe Corp.'s subdivision of labels, dan akan mengekalkan gaya dan pengurusan yang ada. Pada 22 Mac 2021, Source Music, serta label lain di bawah Hybe Labels, berpindah ke ibu pejabat baharunya di Pusat Dagangan Yongsan di Daerah Yongsan, ibu pejabat baharu syarikat induknya, Hybe Corporation. Pada 31 Mac 2021, laman web rasmi Source Music menukar alamat fizikalnya kepada bangunan baharu di Yongsan, Seoul.

Selepas tamatnya kontrak enam tahun mereka, semua ahli GFriend meninggalkan syarikat ini pada 22 Mei 2021, oleh itu menandakan pembubaran kumpulan itu. Pada 14 Mac 2022, bekas ahli Iz*One Sakura Miyawaki dan Kim Chae-won menandatangani kontrak eksklusif dengan Source Music dan mengesahkan mereka debut dalam kumpulan baru. Le Sserafim, terdiri daripada Sakura, Kim Chae-won, Huh Yun-jin, Kazuha, Kim Ga-ram dan Hong Eun-chae, memulakan debut pada 2 Mei dengan album mini *Fearless*.

Pada 13 April 2022, syarikat ini didenda 3 juta won oleh Suruhanjaya Perlindungan Maklumat Peribadi Korea dan perintah pembetulan kerana mendedahkan maklumat peribadi kepada pihak ketiga dan gagal melindungi maklumat peribadi. ​Source Music menggunakan soal selidik Google untuk membayar balik yuran keahlian yang berkaitan dengan pembubaran kumpulan GFriend dan maklumat peribadi 22 peserta tinjauan telah terjejas akibat pendedahan hasil tinjauan yang tidak wajar.

Pada 24 September 2024, Source Music mengumumkan bahawa ahli GFriend akan bersatu semula pada tahun 2025 untuk projek ulang tahun kesepuluh. 

## Artis
### Kumpulan
* Le Sserafim
* GFriend (2015–2021 2024–kini)

## Bekas artis
* 8Eight (2009–2014, dikendalikan bersama oleh Big Hit Music)
* Glam (2012–2015, dikendalikan bersama oleh Big Hit Music)
* Eden Beatz (2012–2015)
* MI.O (2014–2018)
* Kan Mi-youn (2009–2014)

## Nota

## Rujukan

## Pautan luar
* Laman sesawang rasmi
*Facebook
*Twitter
*Instagram
*Naver
* Saluran YouTube rasmi